दो तरह के लोग ऐसी सोच रखते हैं, जिनमे से एक निराशावादी होते हैं और दूसरे खास तौर पर कट्टरपंथी विचारधारा को मानने वाले होते हैं, क्योंकि उनकी नज़रों में उनके विचार ही अहमियत रखते हैं। इसी कारण वह बाकी दुनिया के विचारों को रद्दी की टोकरी के लायक समझते हैं और उन विचारों को ज़बरदस्ती कुचल देना चाहते हैं। और इसीलिए वह हिंसा का सहारा लेते हैं, जबकि हिंसा को किसी भी हालत में समाधान नहीं कहा जा सकता है। अगर सिस्टम ठीक नहीं है तो फिर हिंसा का सहारा लेने या फिर हाथ पर हाथ धार कर बैठने की जगह सिस्टम को ठीक करने के प्रयास होने चाहिए।